Waar is God? Drie antwoorde - www.bybelkennis.co.za
Waar is God? Drie antwoorde
by Mitch Kalp · 16/09/2013
Smallness and bigness have nothing to do with numbers or size – Leonard Sweet en Frank Viola
Philip Yancey se nuwe boek, The Question that Never goes away, het onlangs verskyn. Die vraag waarna hier verwys word is: Waarmee is God besig – of nie besig nie – in ‘n wêreld vol tragedies en pyn? Hy het vantevore ook oor hierdie onderwerp geskryf. Ek gaan ‘n paar blogs spandeer aan sy boek.
Waar is God as ek swaar kry? Dit is ‘n vraag wat net nooit weggaan nie. Die vraag wat ons wel kan beantwoord is: Waar is God? Die Bybel gee vir ons voldoende antwoorde op hierdie vraag.
Yancey sluit sy boek af met drie vrae en antwoorde:
God staan langs die een wat ly. God kan ons lyding met ons deel – Hy self het sy Seun verloor. Hy moet vir ons as model dien. Wat sou die dissipels gedink het oor Jesus se kruisiging? God is magteloos? God gee nie om nie? Maar God verander hierdie oënskynlike nederlaag in ‘n oorwinning – Jesus Christus staan op. God het nie verhoed dat goddelose dinge plaasvind nie. Nee, Hy verander iets wat goddeloos is – sy Seun se kruisdood – in ‘n oorwinning – Jesus Christus se opstanding.
Waar is God vandag as tragedies ons tref? In die kerk. Die kerk is sy gedelegeerde teenwoordigheid op aarde. Die eintlik vraag om te vra, is: Waar is die kerk as mense swaarkry? Die kerk moet inspring en help. Almal van ons het die gawe van liefde ontvang. Lyding isoleer ons, breek ons selfbeeld af, ens. Die liefdevolle teenwoordigheid van ‘n gelowiges kan dit oorwin. In tragedies moet die kerk sigbaar word deur mense wat sy roeping uitleef.
God se belofte van toekomstige herstel – ‘n nuwe hemel en aarde – is ons hoop. God berei vir ons ons ware tuiste voor. Vertrou ons Hom daarvoor? Sy opstanding bevestig hierdie hoop van ons. Eendag sal alles verander. I believe that God can and will generate good out of everything, even out of the worst evil. For that he needs people who allow that everything that happens fits the pattern for good (Dietrich Bonhoeffer)
Waar is God as ons seerkry? Hier langs ons in die vorm van die kerk.
Tags: Waar is God?
Die wet se relevansie vir vandag – Hermie van Zyl
Die outeur van ons verlossing
Die Here wag op geregtigheid (59:1-15) – Francois Malan
Laat sy Liefde jou Lei: “Here, help my glo!”
Psalm 7 (4)
Hoe klink Sondagoggende in jou gemeente?
‘n Sosiaal-aanvaarbare sonde?
Waarom Paulus nie die Korintiërs se aanbod om finansiële steun wou aanvaar nie
Laaste 7 Dae: 4,403
Laaste 30: 18,574
Laaste 365 Dae: 522,047